stanford-oval/wikipedia huggingface dataset:
Päivi Häkkinen

Päivi Häkkinen on jyväskyläläinen tietoteknologian opetuskäytön professori.
Häkkinen työskentelee varajohtajana Jyväskylän yliopiston koulutuksen tutkimuslaitoksessa. Hän on yhteisöllisen oppimisen ja teknologian, oppimisympäristöjen suunnittelun ja arvioinnin sekä oppijalähtöisten oppimisympäristöjen asiantuntija. Päivi Häkkinen työskentelee professorina ja varajohtajana Koulutuksen tutkimuslaitoksessa. Hänen tutkimuksensa koskevat tieto- ja viestintäteknologian opetuskäyttöä erityisesti yhteisöllisen teknologian rooliin oppimisen, ongelmanratkaisun ja arvioinnin tukena. Nykyisin hän on tutkii myös oppimisanalytiikan mahdollisuuksia opiskelijoiden toimijuudelle, teknologiatuettujen oppimisympäristöjen laadun arvioinnille ja virtuaalitodellisuuden lisäarvoa oppimisen näkökulmasta.
Päivi Hyvönen

Päivi Helena Hyvönen (s. 8. marraskuuta 1961 Joensuu) on aktiiviuransa päättänyt suomalainen yleisurheilija, jonka päälajeja olivat viisiottelu ja korkeushyppy. Hän edusti Joensuun Katajaa ja hänen valmentajanaan toimi Pauli Pakarinen.
Kalevan kisoista Hyvönen saavutti pronssia viisiottelusta vuonna 1977 ja korkeushypyn pronssia vuonna 1978. Lisäksi hän voitti sisäratojen SM-kisoista korkeushypyn pronssia vuonna 1979. Ennätyksekseen Hyvönen otteli viisiottelussa pisteet 3655 (1979) ja hyppäsi korkeutta ulkona 179 cm (1978) ja hallissa 173 (1979). Virallisiin kilpailuihin hän ei ole osallistunut vuoden 1979 jälkeen.
Mariannelund

| Mariannelund |
| --- | --- |
 Mariannelundin rautatieasema.
 Mariannelund
 Koordinaatit: 57°37′0″N, 15°34′24″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Eksjön kunta
Pinta-ala:  
 – Maa:  2,19 km²
Väkiluku:  1 468
 – Väestötiheys:  670,3 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Mariannelund on taajama Eksjön kunnassa Etelä-Ruotsissa. Se sijaitsee Jönköpingin läänissä ja Smålandin maakunnassa. Vuoden 2010 lopussa taajamassa oli 1 468 asukasta.
Mariannelund on aikaisemmin ollut kauppala. Kauppala erotettiin Hässlebyn maalaiskunnasta vuonna 1928. Vuoden 1952 kuntauudistuksessa kauppalaan liitettiin Hässlebyn jäljelle jäänyt osa ja Kråkshultin maalaiskunta. Vuonna 1971 kauppala liitettiin Eksjön kuntaan. Kauppalalla oli käytössään oma vaakuna.
Mariannelundin kauppalan vaakuna
Mariannelund tunnetaan Astrid Lindgrenin Vaahteramäen Eemelistä kertovista kirjoista. Mariannelundissa asuu lääkäri, jonka luona Kissankulmalla asuvien pitää välillä käydä. Vaahteramäen Eemelistä tehdyt elokuvat kuvattiin Mariannelundissa ja sen ympäristössä 1970-luvun alussa. Suomeksi Mariannelundista on kirjoissa käytetty muotoa Marjolahti.
Väestönkehitys

| Mariannelundin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 901 | 1 901 |
| 1965 | 1965 |    | 1 947 | 1 947 |
| 1970 | 1970 |    | 2 091 | 2 091 |
| 1975 | 1975 |    | 2 057 | 2 057 |
| 1980 | 1980 |    | 2 049 | 2 049 |
| 1990 | 1990 |    | 1 914 | 1 914 |
| 1995 | 1995 |    | 1 767 | 1 767 |
| 2000 | 2000 |    | 1 608 | 1 608 |
| 2005 | 2005 |    | 1 554 | 1 554 |
| 2010 | 2010 |    | 1 468 | 1 468 |
Lähde: Statistiska centralbyrån (SCB).
Maassa maan tavalla : maahanmuuttokritiikin lyhyt historia

| Maassa maan tavalla : maahanmuuttokritiikin lyhyt historia |
| --- | --- |

Kirjailija:  Milla Hannula
Kieli:  suomi
Kustantaja:  Otava
Julkaistu:  2011
Ulkoasu:  sidottu
Sivumäärä:  240
ISBN:  978-951-1-24871-2

Löydä lisää kirjojaKirjallisuuden teemasivulta
Maassa maan tavalla : maahanmuuttokritiikin lyhyt historia on Milla Hannulan vuonna 2011 ilmestynyt kirja. Kirja kertoo suomalaisesta maahanmuuttokritiikistä poliittisena puheenaiheena. Hannula käsittelee myös kansallismielistä Suomen Sisu -järjestöä ja Hommaforumia.
Sisältö

Valtiotieteiden maisteri Milla Hannula (s. 1974) on toiminut tutkijana ja toimittajana. Hannula oli itse mukana Suomen Sisun toiminnassa parin vuoden ajan vuosituhannen vaihteessa. Hannula kertoo olleensa miesvaltaisen järjestön kanssa eri mieltä monista asioista, etenkin naisasiasta, mikä sai hänet irtaantumaan järjestön toiminnasta. Hän kuitenkin arvostaa edelleen järjestön toimintaa.
| 0 | 1 | 2 |
| --- | --- | --- |
| ” | Jos maahanmuuttokriittisiä on kuvailtu ääri-sanoilla, esimerkiksi äärioikeistolaisiksi, voi kysyä onko suomalainen yhteiskunta sitten puolestaan ollut äärimonikulttuuristava? Tähän nimittelyyn en kirjassani lähde, sillä pidän sitä hedelmättömänä. Maahanmuuttokritiikki oli 1980-luvulta 2000-luvulle yhteiskunnan tabuaihe. | ” |
– Milla Hannula Homma-sivuston haastattelussa 2011.
Hannula käsittelee maahanmuuttokriittisiä puheenvuoroja, joita ovat esittäneet muun muassa Keijo Korhonen, Kari Rajamäki, Eero Paloheimo ja Jussi Halla-aho. Hannulan haastattelussa Korhonen sanoi pitävänsä maahanmuuttokriittisen liikkeen syntymistä luonnollisena asiana. Hänen mukaansa vastaavaa on tapahtunut kaikissa maissa, joihin on alkanut suuntautua merkittävää maahanmuuttoa.
Aiheesta muualla

Milla Hannula (anhentunut linkki) Suomen Kuvalehti 16.2.2011. (Arkisto )
Antero Eerola: Hommalaiset maahanmuuttajia, feminismiä ja vasemmistoa vastaan. Kansan Uutiset 11.6.2011.
Rafael Eerola

| Rafael Eerola> Henkilötiedot |
| --- | --- |
Syntynyt: 23. huhtikuuta 1972 (ikä 52) Siikainen
Kansalaisuus:  Suomi
Jääkiekkoilija
Pelipaikka:  puolustaja
Maila:  L
Pituus:  188 cm
Paino:  86 kg
Pelaajaura
Pääsarjaura:  1996–1997
Seurat:  Rauman Lukko Kuusamon Pallo-Karhut Kiekko-67 Kangasniemen Palloilijat Kokkolan Hermes Uudenkaupungin Jää-Kotkat Vaasan Sport
Yrjänä Henrik Rafael Eerola (s. 23. huhtikuuta 1972 Siikainen, Suomi) on suomalainen entinen jääkiekkoilija, pelipaikaltaan puolustaja. Hän pelasi SM-liigassa 25 ottelua tehoin 1+0=1 edustaen Rauman Lukkoa. Suomen toiseksi korkeimmalla sarjatasolla Eerola pelasi 200 ottelua pistein 19+44=63. Lisäksi hän edusti Lukkoa kahdessa EHL-ottelussa, joissa hänen pisteensä olivat 0+1=1.
Eerola työskentelee Eurajoen Säästöpankin Rauman konttorissa pankinjohtajana. Hän on naimisissa kansanedustaja Kristiina Salosen kanssa.
Puolakka

Puolakka on suomalainen sukunimi, joka on muun muassa seuraavilla henkilöillä:
Eija Puolakka (s. 1959), korkeushyppääjä
Erkki Puolakka (1925–2008), kestävyysjuoksija
Esa Puolakka (s. 1958), pikaluistelija
Helena Puolakka, kokki
Markus Puolakka (s. 1985), pikaluistelija
Matti Puolakka (1947–2018), Suomen maolaisen liikkeen ja Itu-vaihtoehtoliikkeen johtohenkilö, filosofi
Miia Puolakka (s. 2000), pesäpalloilija
Mimmi Puolakka (1878–1955), sosiaalidemokraattinen poliitikko
Pasi Puolakka (s. 1961), muusikko
Pia Puolakka (s. 1980), oikeuspsykologi, psykoterapeutti ja kirjailija.
Kuvitteellisia henkilöitä

Ossi Puolakka, Peppi Puolakka ja Veera Puolakka televisiosarjassa Salatut elämät.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mana (albumi)

| Mana Anna Eriksson |
| --- | --- | --- |

Studioalbumin tiedot
 Julkaistu: 27. maaliskuuta 2012
 Formaatti: CD
 Tyylilaji: iskelmä
 Levy-yhtiö: Warner Music
Listasijoitukset
  2.
Anna Erikssonin muut julkaisut
| Garden of Love 2010 | Mana 2012 | Gloria 2016 |
Mana on Anna Erikssonin yhdeksäs albumi, joka julkaistiin 27. maaliskuuta 2012. Se debytoi Suomen virallisen listan toisella sijalla ja pysyi listalla yhteensä 24 viikkoa. Albumi on myynyt kultalevyn oikeuttavan määrän.
Kappaleet

Sanokoot mitä vaan – 4.13
Orjantappuran ruusut – 4.35
Jos mulla olisi sydän – 3.58
Rakkauden ateisti – 3.59
Kulje ohi – 5.14
Tikaritaivas – 3.47
Paha mies – 4.08
Maailma palelee – 4.54
Pelasta mut häneltä – 4.06
Arvostelut

Soundi:
Läntinen marxilaisuus

Läntinen marxilaisuus on Länsi- ja Keski-Euroopasta peräisin olevien marxilaisten teoreetikkojen muodostama suuntaus, erotuksena neuvostoliittolaisesta filosofiasta. Vaikka kyseinen virtaus sai alkunsa vuonna 1923 julkistetuista teoksista, György Lukácsin Historia ja luokkatietoisuus ja Karl Korschin Marxilaisuus ja filosofia, niin itse käsitteen keksi paljon myöhemmin Maurice Merleau-Ponty. Italialaisella Antonio Gramscilla on ollut myös suuri merkitys läntiselle marxilaisuudelle.
Pääpiirteet

Marxismi-leninismistä erottuvia marxilaisia koulukuntia on paljon, kuten austromarxismi sekä Antonie Pannekoekin tai Rosa Luxemburgin vasemmistokommunismi. Läntistä marxilaisuutta edustavat teoreetikot erottuvat marxilais-leninisteistä pitämällä marxilaisuuden abstrakteja ja filosofisia alueita taloudellista analyysia tärkeämpinä. Alkuaikoina läntisen marxismin merkittävin ominaisuus oli jännite Karl Marxin ajattelun hegeliläisten ja humanististen komponenttien välillä. Myöhemmät muodot, kuten strukturalistinen marxismi, ovat olleet voimakkaan antihumanistisia.
Läntinen marxilaisuus usein korostaa kulttuurin tutkimusta marxilaisen yhteiskuntakäsityksen edellytykseksi. Läntiset marxistit ovat laatineet monimutkaisia muunnelmia ideologiateorioista ja ylärakenteesta, joita on luonnosteltu Marxin ja Engelsin kirjoituksissa vain pintapuolisesti.
Pääpiirteet > Kulttuurintutkimus

Brittiläisten tutkijoiden 1960-luvulla kehittämä kulttuurintutkimus nähdään yleensä omana ajatusvirtauksena. Sillä on paljon yhteistä läntisen marxilaisuuden kanssa.
Raymond Williamsin kaltaiset teoreetikot käsittelevät kulttuurikysymystä, jonka aikaisemmat marxilaiset ohittivat merkityksettömänä. Antonio Gramscin ja Frankfurtin koulukunnan teoriat ovat tärkeitä lähteitä kulttuurintutkimukselle.
Poliittiset sidokset

Läntisten marxilaisten poliittiset sidokset ovat vaihdelleet. Lukács ja Gramsci olivat Neuvostoliittoon suuntautuneiden puolueiden jäseniä. Karl Korsch suhtautui erittäin kriittisesti neuvostoliittolaiseen marxismiin puoltaen neuvostojen kommunismia ja kiinnostuen myöhemmin yhä enemmän anarkismista. Frankfurtin koulukunnan teoreetikoilla oli taipumusta poliittiseen vaikenemiseen, vaikka Herbert Marcuse tuli tunnetuksi "Uuden vasemmiston isänä". Jean-Paul Sartre, Merleau-Ponty, Louis Althusser ja Henri Lefebvre kannattivat eri ajanjaksoina Ranskan kommunistista puoluetta, johon he kaikki myöhemmin pettyivät. Ernst Bloch asui kannattamassaan Neuvostoliitossa, johon menetti uskonsa elämänsä loppua kohti. Maolaisuus ja trotskilaisuus vaikuttivat myös läntiseen marxismiin.
Läntisiä marxisteja

| --- | --- |
 Louis Althusser  Walter Benjamin  Marshall Berman  Ernst Bloch  Bertolt Brecht  Kulttuurintutkimus Stuart Hall  Raymond Williams  Cornelius Castoriadis  Lucio Colletti  Guy Debord  Galvano Della Volpe  Frankfurtin koulukunta Theodor Adorno  Erich Fromm  Max Horkheimer  Herbert Marcuse :  Lucien Goldmann  Antonio Gramsci  Jürgen Habermas  Franz Jakubowski  Fredric Jameson  Alexandre Kojève  Karl Korsch  Henri Lefebvre  Georg Lukács  Maurice Merleau-Ponty  Antonio Negri  Níkos Poulantzás  Jean-Paul Sartre
Kirjallisuutta

Anderson, Perry. Considerations on Western Marxism. London: New Left Books, 1976.
Fetscher, Iring. Marx and Marxism. New York: Herder and Herder, 1971.
Grahl, Bart, and Paul Piccone, eds. Towards a New Marxism. St. Louis: Telos Press, 1973.
Howard, Dick, and Karl E. Klare, eds. The Unknown Dimension: European Marxism Since Lenin. New York: Basic Books, 1972.
Jay, Martin, Marxism and Totality: The Adventures of a Concept from Lukacs to Habermas. Berkeley: University of California Press, 1984.
Korsch, Karl. Marxism and Philosophy. New York: Monthly Review Press, 1970.
Lukacs, Georg. History and Class Consciousness: Studies in Marxist Dialectics. London: Merlin, 1971.
McInnes, Neil. The Western Marxists. New York: Library Press, 1972.
Merleau-Ponty, Maurice. Adventures of the Dialectic. Evanston, IL: Northwestern University Press, 1973.
Van der Linden, Marcel. Western Marxism and the Soviet Union. Leiden: Brill, 2007.
Aiheesta muualla

Douglas Kellner: "Western Marxism"
Matti Lainema

Matti Kustaa Juhani Lainema (s. 1939) on suomalainen tietokirjailija, yrityskonsultti ja -kouluttaja, hallitusammattilainen ja sijoittaja. Hän väitteli kauppatieteiden tohtoriksi Turun kauppakorkeakoulusta 1996.
Lainema aloitti uransa kulutustavaroiden markkinoinnin parissa ja oli muun muassa perustamassa kahden kansainvälisen yrityksen Suomen-tytäryrityksiä. Yritysjohtajauran jälkeen Lainema perusti vuonna 1982 liikkeenjohdon strategiakonsultointiin erikoistuneen S.A.M.I. Oy:n, jonka toimitusjohtajana hän toimi 14 vuotta. Hän myi yrityksensä Ernst & Youngille mutta jatkoi sen partnerina. Vuodesta 2001 Lainema on keskittynyt eri yritysten hallitustehtäviin.
Lainema on ollut mukana muun muassa seuraavien yritysten hallituksissa: Axel Technologies Oy, Aw-Energy Oy, Chat Republic Games Oy, Denali Oy, Joutsen Media Oy, M.A.S.I Company Oy, Magisys Oy, Meconet Oy, Musti ja Mirri Group Oy, Neo Industrial Oyj, Reka Kumi Oy, Suomen Tukkinosto Oy ja Virvo Oy.
Vuodesta 2007 Lainema on toiminut pääomasijoitusyhtiö Vaaka Partnersin senior advisorina.
Lainema on tehnyt tietokirjoja ja artikkeleita ja pitänyt luentoja muun muassa markkinoinnista, monialayritysten johtamisesta, yksityisestä riskisijoittamisesta, hallituksen strategisesta roolista, mutta myös kokemuksistaan eräretkeilystä Alaskassa ja arktisista löytöretkistä.
Vuonna 2012 Lainema valittiin kauppakamarien Vuoden kouluttajaksi.
Teoksia

Konsernin johtaminen: miten konserninjohto voi lisätä yksikköjensä arvoa? 1996.
Monialayrityksen johtaminen: miten monialayrityksen johto voi lisätä tulosryhmiensä tai yksikköjensä arvoa. Väitös, Turun kauppakorkeakoulu 1996.
Hallitus yrityksen menestystekijänä. Martin Liliuksen ja Markku Alhavan kanssa 1997.
Hallituksen strateginen rooli. 1998.
Strategisen johtamisen areena ja horisontti. Markku Lahdenpään ja Pekka Puolakan kanssa 2001.
Ultima Thule – Pohjoiset löytöretket. Juha Nurmisen kanssa 2001, julkaistu myös ruotsiksi ja englanniksi.
Sinisellä tiellä. M.A.S.I. Company 1972–2002. 2003.
Hyviä yrityksiä – ajatuksia johtamisesta. 2005.
Muodonmuutoksia. John Nurminen Oy:n historia vuosilta 1886–2007. 2008.
Enkeleitä, onko heitä? E-kirja, 2012.
Vallan tasapaino. E-kirja, 2012.
Strateginen hallitus. E-kirja, 2012.
Hyvä, paha omistaja. 2013.
Eräretkillä Alaskassa, 2010
Erätulilla Alaskassa, kirjoittajat Matti Lainema, Taisto Talasmaa. 1978
Aiheesta muualla

Laineman Alaskan-retkeilystä Global Finnvillage-lehdessä (suomeksi)
Rich Text Format

| Rich Text Format |
| --- | --- |
Tiedostopääte:  .rtf
Mediatyyppi:  text/rtf
Tyypin koodi:  'RTF.'
Magic:  {\rtf
Kehittäjä:  Microsoft
Rich Text Format (RTF) eli "rikastettu teksti" on yleinen muotoillun tekstin tallennusmuoto, joka eroaa tavallisesta tekstistä (*.txt) tallentamalla tiedostoihin myös fontit ja fonttikoot sekä yleiset muotoilut (kursivointi, lihavointi ja alleviivaus). RTF-muodossa voidaan näin ollen helposti siirtää tekstiä eri tekstinkäsittelyohjelmien ja niiden eri versioiden välillä. Yksi yleisimpiä RTF-tiedostoja käsitteleviä ohjelmia on Microsoftin WordPad. Myös useat muut sovellukset käyttävät RTF-tiedostoja juuri niiden helppokäyttöisyyden vuoksi. RTF-muotoisten tiedostojen pääte on tavallisesti .rtf.
RTF-muodon loi Microsoft vuonna 1987. Microsoft julkaisi tiedostomuodosta uuden version jokaisen uuden Microsoft Word ja Microsoft Officen version mukana aina vuoteen 2008 asti. Microsoft Word 2007 on viimeinen Wordin versio, jota tiedostomuoto tukee täydellisesti. Lukuisat muotoiltua tekstiä tukevat ohjelmat tukevat tiedostomuotoa ainakin osittain ja mahdollistavat Wordin tiedostojen tuonnin tätä kautta.
RTF-tiedostot ovat jokseenkin luettavissa sellaisinaan. Yksinkertainen RTF-tiedosto voi olla vaikka seuraavanlainen:
{\rtf
RTF-testitiedosto\par
Keskellä on {\b korostettua }tekstiä\par
}
Esimerkki näyttää tekstinkäsittelyohjelmassa suurin piirtein seuraavalta:
RTF-testitiedosto

Keskellä on korostettua tekstiä
Rich Piana

Rich Piana (oikealla) ja Con Demetriou vuonna 2013.
Richard Eugene Piana (26. syyskuuta 1970 – 25. elokuuta 2017) oli yhdysvaltalainen kehonrakentaja ja liikemies. Hän voitti International Federation of Bodybuilders (IFBB) Mr. Teen California -kilpailun vuonna 1989, IFBB Mr. California -kilpailun 1998 sekä National Physique Committee (NPC) -kilpailut vuosina 2003 ja 2009.
Piana omisti oman lisäravinneketjun nimeltään Rich Piana: 5% Nutrition. Hän on julkisesti myöntänyt käyttäneensä anabolisia steroideja sekä puhunut niiden käytöstä omien kokemusten pohjalta valistusmielessä. Hänellä oli myös paljon seuraajia YouTubessa räiskyvän persoonansa sekä näyttävän kehonsa vuoksi.
Rich Piana kuoli 46-vuotiaana, kaksi viikkoa koomaan vaipumisen jälkeen. Ruumiinavauksessa selvisi, että sydän oli laajentunut ja mies sairasti sepelvaltimotautia. Lisäksi oli viitteitä lääkkeiden väärinkäytöstä. Piana oli myöntänyt käyttäneensä steroideja koko 25 vuotta kestäneen uransa.
Piana piti videoblogia. Hänen videonsa pitivät sisällään motivaatiopuheita, henkilökohtaisia tarinoita, treenausmontaaseja sekä katsauksia hänen elämäänsä. Videoiden sanoma oli, että vain 5% ihmisistä olisi valmiita tekemään mitä vain unelmiensa saavuttamiseksi.
Man of the Year

| Man of the Year |
| --- | --- |

Ohjaaja:  Barry Levinson
Käsikirjoittaja:  Barry Levinson
Tuottaja:  Barry Levinson James G. Robinson
Säveltäjä:  Graeme Revell
Kuvaaja:  Dick Pope
Tuotantosuunnittelija:  Stefania Cella
Pääosat:  Robin Williams, Laura Linney, Christopher Walken, Lewis Black, Jeff Goldblum
Valmistustiedot
Valmistusmaa:  Yhdysvallat
Tuotantoyhtiö:  Morgan Creek Productions, Universal Studios
Levittäjä:  Universal Studios
Ensi-ilta:  13. lokakuuta 2006
Kesto:  115 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Man of the Year on Barry Levinsonin käsikirjoittama ja ohjaama yhdysvaltalainen poliittinen draamakomedia vuodelta 2006. Elokuvan pääosia näyttelevät Robin Williams, Laura Linney ja Christopher Walken.
Juoni

Suosittu televisiokoomikko Dobbs (Williams) tulee valituksi Yhdysvaltojen presidentiksi, kun uudessa sähköisessä äänestysjärjestelmässä on virhe. Järjestelmän tuotantoyhtiössä työskentelevä Eleanor Green (Linney) huomaa virheen juuri ennen vaaleja, mistä hyvästä hän saa potkut. Hän soluttautuu tulevan presidentin lähipiiriin, muttei saa kerrotuksi asiaansa poikamies-Dobbsille ennen kuin he ovat jo rakastuneet. Tietokoneyhtiö valehtelee julkisuudessa, että Eleanor on psyykkisesti sairas narkomaani ja manipuloinut äänestysjärjestelmää. Häntä aletaan jahdata ettei totuus tulisi ilmi, mutta Dobbs uskoo Eleanoria ja auttaa häntä. Hän selittää kaiken yleisölle television viihdeohjelman vieraana ja luopuu presidenttiydestä. Hänestä tulee suositumpi tv-koomikko kuin koskaan, ja Eleanorista tulee hänen rakastettunsa ja tuottajansa.
Näyttelijät

| 0 | 1 | 2 |
| --- | --- | --- |
|  Robin Williams  | … |  Tom Dobbs   |
|  Christopher Walken  | … |  Jack Menken   |
|  Laura Linney  | … |  Eleanor Green   |
|  Lewis Black  | … |  Eddie Langston   |
|  Jeff Goldblum  | … |  Stewart   |
|  David Alpay  | … |  Danny   |
|  Faith Daniels  | … |  tv-väittelyn puheenjohtaja   |
|  Tina Fey  | … |  itsenään (viihdeohjelman juontaja)   |
|  Amy Poehler  | … |  itsenään (viihdeohjelman juontaja)   |
|  Chris Matthews  | … |  itsenään   |
|  James Carville  | … |  itsenään   |
|  Rick Roberts  | … |  James Hemmings   |
|  Karen Hines  | … |  Alison McAndrews   |
|  Linda Kash  | … |  Jenny Adams  |
Vastaanotto

Man of the Year sai varsin huonot arvostelut. Sitä ei pidetty järin onnistuneena draamakomediana eikä myöskään onnistuneena jännityselokuvana, jollaiseksi se yhtäkkiä muuttuu. Eniten kritiikkiä sai Levinson käsikirjoituksestaan ja ohjauksestaan, mutta myös Williamsin roolisuoritusta arvosteltiin.
Aiheesta muualla

Man of the Year Internet Movie Databasessa (englanniksi)
Man of the Year Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Man of the Year (2006 film)
Käännös suomeksi
Man on the Rocks

| Man on the Rocks Mike Oldfield |
| --- | --- | --- |

Studioalbumin tiedot
 Äänitetty : 2013, Nassau, Bahamasaaret; The Village, Los Angeles; Battery Studios, Lontoo
 Julkaistu: 3. maaliskuuta 2014
 Tuottaja(t): Mike Oldfield & Stephen Lipson
 Tyylilaji: rock, pop rock
 Kesto: 59.32
 Levy-yhtiö: Virgin EMI
Mike Oldfieldin muut julkaisut
| Music of the Spheres 2008 | Man on the Rocks 2014 | Return to Ommadawn 2017 |
Man on the Rocks on brittiläisen muusikon Mike Oldfieldin järjestyksessään 25. studioalbumi. Se julkaistiin 3. maaliskuuta 2014 levymerkillä Virgin EMI Records. Alun perin levyllä oli tarkoitus kuulla monia eri laulajia, mutta lopulta laulajaksi valikoitui The Struts -yhtyeen keulahahmo Luke Spiller, joka esittää kaikki kappaleet. Säveltämisen ja tuottamisen lisäksi Oldfield soittaa osan säestyksistä sekä kitarasoolon levyn jokaisella kappaleella.
Kappaleet

Sailing – 4.44
Moonshine – 5.48
Man on the Rocks – 6.11
Castaway – 6.35
Minutes – 4.50
Dreaming in the Wind – 5.28
Nuclear – 5.02
Chariots – 4.43
Following the Angels – 7.04
Irene – 3.57
I Give Myself Away – 5.12
Muusikot

Mike Oldfield – sähkökitara, akustinen kitara, bassokitara, taustalaulu, kosketinsoittimet
Luke Spiller – laulu
John Robinson – rummut
Leland Sklar – basskitara
Matt Rollings – piano & Hammond B-3
Michael Thompson – kitarat
Stephen Lipson – kitarat
Davy Spillane – vihellykset (kappaleessa "Moonshine")
Paul Dooley – viulu (kappaleessa "Moonshine")
+
taustalaulu – Bill Champlain, Alfie Silas Durio, Carmel Echols, Rochelle Gilliard, Judith Hill, Kirsten Joy, Jason Morales, Louis Price, Tiffany Smith
Arviot

Metacritic: 51/100
The Guardian:
Allmusic:
Record Collector:
Aiheesta muualla

Man on the Rocks discogs.com -sivustolla
Marianne von Werefkin

Marianne von Werefkin Omakuva matruusipuserossa, vuodelta 1893, Fondazione Marianne Werefkin, Ascona
Marianne von Werefkin  syntyjään Marianne Vladimirovna Verevkina , venäjäksi Мариа́нна Влади́мировна Верёвкина (29. elokuuta / 10. syyskuuta 1860 Tula, Venäjän keisarikunta - 6. helmikuuta 1938 Ascona Sveitsi) oli Venäjällä syntynyt, Saksassa ja Sveitsissä asunut ekspressiivinen taidemaalari.